Inacio (Ignatio) (Ignatius) Ferreira b. Abt Oct 1695 Lissabon, Portugal d. 24 Aug 1772 Ten ooste van die Gouritzrivier: Blignaut Family Genealogy
Inacio (Ignatio) (Ignatius) Ferreira
Abt 1695 - 1772 (~ 76 years)
Name Inacio (Ignatio) (Ignatius) Ferreira
Born Abt Oct 1695 Lissabon, Portugal
Christened 1 Nov 1695 Parogiekerk Nossa Senhora da Ajuda, Lissabon, Portugal
Reference Number p
Died 24 Aug 1772 Ten ooste van die Gouritzrivier
Person ID I858 Blignaut Family
Last Modified 22 Aug 2003
Father Manuel (Manoel) Ferreira
Mother Antonia Francisca da Costa
Family Marta Terreblanche, (Terblans), b. 12 May 1717, Drakenstein
Married 6 Nov 1735 Stellenbosch
1. Maria Margaretha Ferreira, c. 30 Aug 1733, Paarl, Kaap
2. Jan Leopold Ferreira, c. 17 Mar 1735
3. Petrus Hendrik Ferreira, c. 5 Aug 1736
4. Martha Jacoba Ferreira, c. 22 Feb 1738
5. Hester Ferreira, c. 18 Jun 1741
6. Thomas Ignatius Ferreira, c. 17 Nov 1743, Paarl , d. 1814 (Age ~ 70 years)
7. Stephanus Ferreira, (b7), c. 20 Feb 1746, Paarl
8. Salomon Ferreira, c. 23 Feb 1749
9. Ignatius Wilhelm Ferreira, c. 17 Oct 1751
10. Susanna Elisabeth Ferreira, c. 19 Aug 1754
Inacio Ferreira is die stamvader van die meeste Ferreiras in Suid Afrika.
Hy is volgens die meeste Suid Afrikaanse genealogiese bronne omstreeks 1695 or 1696 in Lissabon, Portugal gebore. Van sy afkoms is daar egter niks bekend nie.
Al die doopregisters tussen 1690 en 1700 van die 35 Rooms Katolieke parogiekerke in Lissabon is met die vriendelike hulp van die argiefpersoneel van die Arquivo Nacional da Torro do Tombo bestudeer en die daar was net een inskrywing gevind wat moontlik die van die doop van Inacio kan registreer. Om die naam Inacio te vind was redelik maklik want die voornaam was gedurende daardie tyd selde gebruik, maar andersins was die moeilik omdat dit die gebruik gedurende die periode was om vanne af te kort in die doopregisters. Die van Ferreira was slegs as Fra ingeskryf.
Volgense die doopinskrywing was Inacio Ferreira op 1 November 1695 in die parogiekerk Nossa Senhora de Ajuda, of te wel, Onse Vrou van Hulpbetoning, deur die plaaslike hulppriester, vader Luis Alurz' do Soutto gedoop.
Inacio se peetouers was Inacio de Matos en Afonceca Feques.
Sy ouers, Manuel/Manoel Ferreira en Antonia Francisca da Costa was op daardie stadium in Alcantara, 'n voorstad van Lissabon woonagtig. Alcantara is naby die hawe waarvandaan Vasco da Gama in 1497 op sy ontdeklkingstog vertrek het.
Inacio is gedurende die regeringstyd van koning Pedro II van die huis van Braganca, 1683 - 1706, gebore. Die aanvang daarvan is gekenmerk deur ernstige depressie, maar in die negentigerjare is goud in Brasilië ontdek en Lissabon het weer floreer omdat die hawe die verspreidingspunt van die metaal geword het. Tydens die bewind van Pedro se opvolger, Joao V, of Joao die Edelmoedige, 1706 - 1750, is die adelstand en die kerk bevoordeel terwyl die gewone Portugese burger steeds verder verarm het. Die stand van sake en die feit dat hy naby die hawe gewoon het, verklaar waarskynlik waarom Inacio besluit het om in die diens van die Engelse Oos Indiese Kompanjie te tree.
Inacio was 'n matroos op die Chandos, 'n skip met 'n tonnemaat van 440, wat aan die Engelse Oos Indiese Kompanjie behoort het. Op sy terugvaart van Bengale na Engeland het die Chandos in die nag van 16 of 17 Mei 1722 as gevolg van 'n hewige storm naby die Kasteel in Tafelbaai gestrand. In hierdie storm het elf skepe vergaan en 660 skeepslui verdrink. Van die 70 bemanningslede van die Chandos het slegs twee verdrink. Een van die wat aan wal gestap het, was Inacio Ferreira.
In opgaafrol J316 van 1752 het hy nege seuns, drie dogters, agt perde, vyftig rundvee, 900 skape, een snaphaan en en degen. In opgaafrol J317 van 1762 vir Swellendam het jy drie seuns, een dogter, ses perde, tagtig rundvee, 600 skape, een snaphaan en een degen.
Die ouers wat hier saam met Ignacio gelys word, is heel waarskynlik sy regte biologies ouers, maar daar was geen bewyse hiervan gevind in enige dokumantasie nie en mag nie as die waarheid aanvaar word nie.